pythainlp/thai-wiki-dataset-v4 huggingface dataset:
เจ้าหญิงธีโอโดราแห่งกรีซและเดนมาร์ก

เจ้าหญิงธีโอโดราแห่งกรีซและเดนมาร์ก (เป็นพระธิดาลำดับที่ 2 ใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก โดยพระนามธีโอโดราของพระองค์ เป็นพระนามที่ โอลกา คอนสแตนตินอฟนาแห่งรัสเซีย สมเด็จพระราชินีแห่งกรีซ พระราชอัยยิกา(ย่า) เป็นผู้พระราชทานให้ โดยพระองค์ทรงเป็นพระเชษฐภคินีใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร
เสกสมรส.
เจ้าหญิงธีโอโดราทรงอภิเษกสมรส กับ เบิร์ดฮูดมาร์เกรฟแห่งบาเดิน เมื่อวันที่ 17 สิงหาคม ค.ศ. 1931 ณ บาเดิน-เวือร์ทเทิมแบร์ค เยอรมนี โดยได้รับพระราชทานพระอิสริยยศเป็น มาร์เกรฟแห่งบาเดิน โดยทรงมีพระบุตรดังนี้
สิ้นพระชนม์.
เจ้าหญิงธีโอโดรา สิ้นพระชนม์เมื่อวันที่ 16 ตุลาคม ค.ศ. 1969 ณ บาเดิน ขณะมีพระชันษา 63 ปี หลังจากพระสวามีสิ้นพระชนม์ไปก่อนหน้านี้เพียง 6 ปี
เจ้าหญิงเซซีลีแห่งกรีซและเดนมาร์ก

เจ้าหญิงเซซีลีแห่งกรีซและเดนมาร์ก  ทรงเป็นพระชายาในเจ้าชายเกออร์ค โดนาทุส แกรนด์ดยุกรัชทายาทแห่งเฮ็สเซินและริมไรน์ เจ้าชายเยอรมันจากเฮ็สเซิน เจ้าหญิงเซซีลียังทรงเป็นพี่สาวของเจ้าชายฟิลิป ดยุกแห่งเอดินบะระ
พระประวัติ.
เจ้าหญิงเซซีลีแห่งกรีซและเดนมาร์ก เป็นพระธิดาลำดับที่ 3 ใน เจ้าชายแอนดรูว์แห่งกรีซและเดนมาร์ก และเจ้าหญิงอลิซแห่งบัทเทนแบร์ก พระองค์ประสูติ ณ ตำหนักมอนเรปอสซึ่งห่างาก กรุงเอเธนส์ ไป 15 กิโลเมตร ทรงเป็นพระเชษฐภคินีใน เจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร พระองค์ได้เข้ารับการล้างบาป เมื่อวันที่ 2 กรกฎาคม โดยมีพระบิดามารดาทูลหัวดังนี้
โดยในปี ค.ศ. 1922 พระองค์ได้เป็นเพื่อนเจ้าสาวในงานเสกสมรสของ หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า
เสกสมรส.
พระองค์ทรงเสกสมรสกับ เจ้าชายเกออร์ค โดนาทุส แกรนด์ดยุกรัชทายาทแห่งเฮ็สเซินและริมไรน์ ทำให้พระองค์ทรงมีพระยศเป็น แกรนด์ดัชเชสรัชทายาทแห่งเฮ็สเซินและไรน์ โดยมีพระบุตรร่วมกัน ดังนี้
สิ้นพระชนม์.
ในวันที่ 16 พฤศจิกายน ค.ศ. 1937 เจ้าหญิงเซซีลี พระสวามี และพระบุตร พร้อมด้วยพระสัสสุ(แม่สามี) ขึ้นเครื่องบินจากดาร์มชตัทเพื่อเดินทางไปยังกรุงลอนดอน แต่เครื่องบินลำนั้นประสบอุบัติเหตุตก ในระหว่างเกิดเหตุ เจ้าหญิงเซซีลีซึ่งกำลังทรงครรภ์ได้ให้ประสูติพระบุตร แต่ทั้งหมดก็สิ้นพระชนม์ไปในอุบัติเหตุครั้งนั้น เครื่องบินตกลงบริเวณเมืองโอสเต็นเดอ ประเทศเบลเยียม พระศพของพระองค์ พระสวามี และพระบุตร ถูกฝังไว้ที่สุสานของราชวงศ์เฮ็สเซินในเมืองดาร์มชตัท
เรือลาดตระเวนประจัญบานรัสเซียปิออตร์เวลีคี

ปิออตร์เวลีคี  เป็นเรือลาดตระเวนประจัญบานชั้นคิรอฟ ลำที่ 4 ของกองทัพเรือรัสเซีย ในช่วงต้นเรือใช้ชื่อว่า ยูรี อันโดรปอฟ  เพื่อเป็นเกียรติแก่ ยูรี อันโดรปอฟ อดีดเลขาธิการกลางคณะกรรมาธิการกลางพรรคคอมมิวนิสต์แห่งสหภาพโซเวียต เรือถูกเปลี่ยนชื่อหลังจากสหภาพโซเวียตล่มสลาย การต่อเรือล่าช้าเนื่องจากปัญหาเศรษฐกิจที่เรื้อรังในช่วงก่อนและหลังการล่มสลายของสหภาพโซเวียต ทำให้เรือไม่เคยถูกขึ้นระวางจนถึงปี 1998 12 ปีหลังจากที่งานต่อเรือลำนี้เรื่มขึ่น โดยถูกใช้ในชื่อใหม่ว่า "ปิออตร์เวลีคี" เพื่อเป็นเกียรติแก่ ปีเตอร์มหาราช "ปิออตร์ เวลีคี" ยังเป็นที่รู้จักใน 2 รหัสประจำเรือคือในประจำการใช้รหัส "183" และปัจจุปันคือ "099" "ปิออตร์เวลีคี" ยังเป็นเรือธงประจำกองเรือเหนือ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พระเจ้าช็อมแฮ

พระเจ้าช็อมแฮแห่งชิลลา (ครองราชย์ 247 – 261, สวรรคต 261) พระราชาลำดับที่ 12 แห่ง อาณาจักรชิลลา หนึ่งใน สามราชอาณาจักรเกาหลี จากราชสกุลซ็อก พระองค์เป็นพระราชอนุชาของโชบุนซึ่งเป็นพระราชาองค์ก่อนหน้า
พระเจ้าฮโยซ็องแห่งชิลลา

พระเจ้าฮโยซ็องแห่งชิลลา (ค. 737 – 742, สวรรคต 742) พระราชาลำดับที่ 34 แห่งอาณาจักรรวมชิลลา พระองค์เป็นพระราชโอรสองค์ที่ 2 ของพระเจ้าซ็องด็อกมหาราชและพระนางโซด็อก
จักรพรรดิฟิลิปชาวอาหรับ

จักรพรรดิฟิลิปเดอะอาหรับ (204 – 249, ครองราชย์ 244 – 249, สวรรคต 249) จักรพรรดิองค์ที่ 33 แห่ง จักรวรรดิโรมัน. พระองค์มีพระนามเดิมว่า มาร์กุส ยูลิอุส ฟิลิปุส เอากุสตุส  โดยพระองค์เป็นจักรพรรดิองค์แรกหลังยุคปีแห่งหกจักรพรรดิ
พระองค์ประสูติเมื่อ ค.ศ. 204 ที่ อาระเบียเพเทรีย อันเป็นมณฑลหนึ่งของจักรวรรดิโรมันในอาระเบียปัจจุบันอยู่ใน ประเทศซีเรีย เมื่อ จักรพรรดิกอร์ดิอานุสที่ 3 ผู้เป็นพระราชนัดดาของ จักรพรรดิกอร์ดิอานุสที่ 1 สวรรคตอย่างกะทันหันใน ค.ศ. 244 วุฒิสมาชิกจึงมีความคิดเห็นแตกเป็น 2 ฝ่ายแต่ในที่สุดก็ได้เชิญพระองค์ซึ่งเป็นขุนนางในจักรพรรดิกอร์ดิอานุสที่ 3 ขึ้นสืบราชบัลลังก์ต่อมากระทั่งใน ค.ศ. 247 พระองค์ได้สถาปนาเจ้าชายฟิลิปพระราชโอรสองค์ใหญ่และที่รัชทายาทพระชนมายุ 9 พรรษาขึ้นครองราชบัลลังก์ร่วมกันแต่ในที่สุดจักรพรรดิฟิลิปเดอะอาหรับและจักรพรรดิฟิลิปที่ 2 ก็ถูกปลงพระชนม์โดยเหล่าองครักษ์ ไปรโตริอานี ภายใต้การนำของผู้สืบราชบัลลังก์ต่อจากพระองค์ เดซิอัส เมื่อ ค.ศ. 249
สะพานชาลส์

สะพานชาลส์  เป็นสะพานประวัติศาสตร์ ข้ามแม่น้ำวัลตาวา ในกรุงปราก ประเทศเช็กเกีย เริ่มก่อสร้างในปี ค.ศ. 1357 ในพระบรมราชานุเคราะห์จากจักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ สร้างเสร็จเมื่อตอนเริ่มศตวรรษที่ 15 สะพานแห่งนี้สร้างแทนสะพานจูดิท ที่สร้างระหว่างปี ค.ศ. 1158–1172 ได้รับความเสียหายจากน้ำท่วมในปี ค.ศ. 1342 จึงได้มีการก่อสร้างสะพานใหม่ แรกเริ่มใช้ชื่อว่า สะพานสโตน (Stone Bridge) หรือสะพานปราก (Prague Bridge) และมาเปลี่ยนชื่อมาเป็นสะพานชาลส์ ตั้งแต่ ค.ศ. 1870
สะพานมีความยาว 621 เมตร (2,037 ฟุต) และมีความกว้างเกือบ 10 เมตร (33 ฟุต) สร้างตามแบบสะพานสโตนในเรเกนส์บูร์ก เป็นสะพานโค้งประกอบด้วยช่องโค้ง 16 ช่อง
แกลเลอรี่ภาพ.
<br>
เรเกินส์บวร์ค

เรเกินส์บวร์ค (;) เป็นนครทางใต้-ตะวันออกของประเทศเยอรมนี ตั้งอยู่ริมแม่น้ำดานูบ แม่น้ำนาบ และแม่น้ำเรเกิน มีประชากรมากกว่า 140,000 คน เรเกินส์บวร์คเป็นเมืองใหญ่เป็นอันดับ 4 ของรัฐบาวาเรีย ถัดจากมิวนิก เนือร์นแบร์ก เอาก์สบูร์ก เมืองเป็นศูนย์กลางด้านการเมือง เศรษฐกิจ และวัฒนธรรมของบาวาเรียตะวันออก ศูนย์กลางของเมืองยุคกลาง ขึ้นทะเบียนเป็นมรดกโลกจากยูเนสโก
ตำบลน้ำแพร่ (อำเภอหางดง)

ตำบลน้ำแพร่ เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของแกรนด์แคนยอนเชียงใหม่ แหล่งท่องเที่ยวธรรมชาติที่สวยงามที่ตั้งชื่อมาจากลักษณะของสถานที่ท่องเที่ยวที่คล้ายกับ แกรนด์ แคนยอน ที่รัฐแอริโซนา (Arizona) ประเทศสหรัฐอเมริกา และพื้นที่ราวร้อยละ 50 ของตำบลตั้งอยู่ในเขตป่าสงวนแห่งชาติ (ป่าแม่ท่าช้าง–แม่ขนิล)
ที่ตั้งและอาณาเขต.
ตำบลน้ำแพร่มีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลน้ำแพร่แบ่งพื้นที่การปกครองออกเป็น 11 หมู่บ้าน ได้แก่
การปกครองส่วนท้องถิ่น.
ท้องที่ตำบลน้ำแพร่ มีองค์กรปกครองส่วนท้องถิ่น เพียงแห่งเดียว คือ เทศบาลตำบลน้ำแพร่พัฒนา ครอบคลุมพื้นที่ตำบลน้ำแพร่ทั้งหมด ซึ่งเป็นสภาตำบลน้ำแพร่ที่จัดตั้งขึ้นในปี พ.ศ. 2528 และยกฐานะขึ้นเป็นองค์การบริหารส่วนตำบลน้ำแพร่ในวันที่ 25 ธันวาคม พ.ศ. 2539
เมื่อองค์การบริหารส่วนตำบลน้ำแพร่ จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลน้ำแพร่จึงได้เปลี่ยนแปลงชื่อองค์การบริหารส่วนตำบลน้ำแพร่ อำเภอหางดง จังหวัดเชียงใหม่ เป็นองค์การบริหารส่วนตำบลน้ำแพร่พัฒนา เพื่อจัดตั้งองค์การบริหารส่วนตำบลน้ำแพร่พัฒนา เป็น เทศบาลตำบลน้ำแพร่พัฒนา โดยมีผลในวันที่ 6 กันยายน พ.ศ. 2556
ประชากร.
พื้นที่ตำบลน้ำแพร่ประกอบด้วยหมู่บ้านทั้งสิ้นจำนวน 11 หมู่บ้าน มีจำนวนประชากร 7,506 คน แบ่งเป็นชาย 3,625 คน หญิง 3,881 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 6 จาก 11 ตำบลในอำเภอหางดง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
โอเบอร์เฮาเซิน

โอเบอร์เฮาเซิน ([ˈoːbɐhaʊzn̩]) เป็นเมืองที่ตั้งอยู่ริมแม่น้ำเอมเชอร์ในเขตรูร์ ประเทศเยอรมนี ตั้งอยู่ระหว่างเมืองดืสบูร์กกับเอสเซิน เป็นเมืองที่จัดเทศกาลภาพยนตร์สั้นนานาชาติโอเบอร์เฮาเซิน และเป็นที่ตั้งของแกโซเมเตอร์โอเบอร์เฮาเซิน สถานที่ที่ได้รับลงทะเบียนในเส้นทางมรดกอุตสาหกรรมยุโรป (European Route of Industrial Heritage)
ชื่อของเมืองตั้งขึ้นตามสถานีรถไฟที่มาจากปราสาทโอเบอร์เฮาเซิน
ประชากร.
นี่คือตารางการพัฒนาของประชากรตั้งแต่ ค.ศ. 1862:
ช่วงอายุของประชากรในเมืองแบ่งเป็นดังนี้ (ค.ศ. 2013):
ใน ค.ศ. 2014 มีผู้ที่ไม่ใช่ชาวเยอรมันอาศัยอยู่ที่โอเบอร์เฮาเซินร้อยละ 12.5 และมีอัตราการว่างงานที่ร้อยละ 10.4 (กรกฎาคม ค.ศ. 2020)
เมืองพี่น้อง.
โอเบอร์เฮาเซินเป็นเมืองพี่น้องกับ:
<templatestyles src="Div col/styles.css"/>
ฮัลเลอ (ซาเลอ)

ฮัลเลอ (ซาเลอ)  เป็นนครตั้งอยู่ตอนใต้ของประเทศเยอรมนี ในรัฐซัคเซิน-อันฮัลท์ ฮัลเลอเป็นศูนย์กลางเศรษฐกิจและการศึกษาทางตอนกลาง-ตะวันออกของเยอรมนี เป็นที่ตั้งของมหาวิทยาลัยฮัลเลอ-วิทเทนแบร์ก มหาวิทยาลัยที่ใหญ่ที่สุดในรัฐซัคเซิน-อันฮัลท์ และเป็นหนึ่งในมหาวิทยาลัยที่เก่าแก่ที่สุดของเยอรมนี
ภูมิประเทศ.
ฮัลเลอ (ซาเลอ) ตั้งอยู่บริเวณตอนใต้ของรัฐซัคเซิน-อันฮัลท์ของประเทศเยอรมนี ใกล้กับแม่น้ำซาเลอ ตั้งอยู่ห่างจากไลพ์ซิช นครนี้มีพื้นที่รวม 
เมืองพี่น้อง.
ฮัลเลอเป็นเมืองพี่น้องกับเมืองดังนี้:
<templatestyles src="Div col/styles.css"/>
การถ่ายภาพแบบแอลบูเมน

การถ่ายภาพแบบแอลบูเมน  ได้รับการเผยแพร่ในเดือนมกราคม ค.ศ. 1847 โดย Louis Désiré Blanquart-Evrard และเป็นวิธีถ่ายภาพทางการค้าครั้งแรก ที่ตีพิมพ์ลงในกระดาษ ในลักษณะเนกาทีฟ โดยใช้แอลบูเมนที่พบได้ในไข่ขาวผสมเข้ากับสารเคมีบนกระดาษ จนภาพจัดเจนขึ้นเป็นภาพโพซิทีฟ วิธีนี้ใช้กันตั้งแต่ปี ค.ศ. 1855 จนถึงเปลี่ยนศตวรรษที่ 20 โดยมีจุดสูงสุดระหว่างปี ค.ศ. 1860-90 จนช่วงกลางศตวรรษที่ 19 วิธีถ่ายภาพแบบการ์ตเดอวีซิตได้รับความนิยมกว่าวิธีแบบแอลบูเมน
รัฐของประเทศออสเตรีย

ประเทศออสเตรียปกครองด้วยระบบสหพันธรัฐอันประกอบด้วย 9 รัฐ  รัฐเหล่านี้แบ่งเขตการปกครองย่อยออกเป็นเขต  และนครตามกฎหมาย  ซึ่งในเขตแต่ละแห่งยังแบ่งออกเป็นเทศบาล
เอ็มเอ็นแอลโฟร์ตีเอต

เอ็มเอ็นแอลโฟร์ตีเอต (อังกฤษ: MNL48) กลุ่มไอดอลหญิงจากกรุงมะนิลา และเป็นกลุ่มไอดอลกลุ่มแรกของประเทศฟิลิปปินส์ เป็นส่วนหนึ่งของวงน้องสาวนานาชาติลำดับที่ 3 ของเอเคบีโฟร์ตีเอต ต่อจากเจเคทีโฟร์ตีเอตและบีเอ็นเคโฟร์ตีเอต โดยมีการประกาศการก่อตั้งวงอย่างเป็นทางการเมื่อวันที่ 26 มีนาคม พ.ศ. 2559 มาพร้อมแนวคิด คือ "ไอดอลที่คุณสามารถพบเจอได้" (idols you can meet) 
มีการประกาศสมาชิกรุ่นที่ 1 อย่างเป็นทางการในวันที่ 28 เมษายน พ.ศ. 2561 ภายในงาน MNL48 1st General Elections ~Walang Atrasan~ ซึ่งก่อนหน้าวงอยู่ภายใต้การดูแลของบริษัท Hallohallo Entertainment Inc. และเมื่อปี พ.ศ. 2562 ที่ผ่านมาทางวงได้ลงนามเซ็นสัญญาร่วมกับบริษัท เอบีเอส-ซีบีเอ็น คอร์ปอเรชั่น
ปัจจุบันวงมีสมาชิกทั้งหมด 3 รุ่น และได้มีแบ่งสมาชิกทั้งหมด 3 ทีม ได้แก่ ทีมเอ็มทู (MⅡ), ทีมเอ็นโฟร์ (NⅣ) และทีมแอล (L) ร่วมทั้งเค็งกีวเซ (สมาชิกฝึกหัด) ด้วยระบบของวงทำให้มีจำนวนสมาชิกที่ไม่แน่นอน และสัญญาการทำงานระยะเวลาเพียง 1 ปีเต็ม สมาชิกภายในวงจึงมีการเปลี่ยนแปลงในทุก ๆ ปี โดยทางฝ่ายบริหารจะใช้ผลอันดับจากการเลือกตั้งทั่วไปในแต่ละปีเป็นเกณฑ์ในการตัดสินสูงสุดในการเลือกต่อสัญญากับสมาชิกแต่ละคน
เกี่ยวกับ.
สัญลักษณ์ประจำวงและสีประจำวง.
สัญญาลักษณ์ประจำวงเอ็มเอ็นแอลโฟร์ตีเอต คือ รูปทรงสี่เหลี่ยมแผ่นผ้า ตัวอักษรสีขาวที่มีคำย่อตัวอักษรละตินตัวใหญ่ M – N – L และหมายเลข 48 บ่งบอกถึงความเป็นเอเคบีโฟร์ตีเอตกรุ๊ป ใช้พื้นสีน้ำเงินเข้มซึ่งเป็นสีเดียวกันกับสีบนธงชาติประเทศฟิลิปปินส์ หมายถึง สันติภาพ สัจจะ และความยุติธรรม โดยถือใช้เป็นสีประจำวง 
ที่มาของชื่อ.
MNL เป็นตัวย่อมาจาก มะนิลา (MANILA) เมืองหลวงของประเทศฟิลิปปินส์ และตัวเลข 48 ที่ต่อท้ายชื่อวงมาจากนามสกุลของ "โคตาโระ ชิบะ" ผู้ร่วมก่อตั้งบริษัทเอเคเอส ซึ่งเป็นอดีตบริษัทที่ใช้จัดการและบริหารกลุ่มไอดอลญี่ปุ่นเอเคบีโฟร์ตีเอต โดยคำว่า "ชิ-บะ" เป็นคำพ้องเสียงของภาษาญี่ปุ่น แปลความหมายได้เป็นเลข 4 – 8 ตามลำดับ
ประวัติ.
เร็ว ๆ นี้
สมาชิก.
เร็ว ๆ นี้
ผลงานเพลง MNL48.
ผลงานหลัก เพลง NO WAY MAN MNL48
เหตุยิงกันที่ลาสเวกัสสตริป พ.ศ. 2560

เมื่อวันที่ 1 ตุลาคม พ.ศ. 2560 (วันที่ 2 ตุลาคม ตามเวลาในประเทศไทย) เกิดเหตุกราดยิงในงานเทศกาลดนตรีคันทรีรูตไนน์ตีวันฮาร์วิสต์ ริมถนนลาสเวกัสสตริปในเมืองแพระไดส์ รัฐเนวาดา มือปืนเปิดฉากระดมยิงจากชั้นที่ 32 ของโรงแรมและกาสิโนแมนดะเลย์เบย์ ข้ามถนนไปยังฝูงชนในลานจัดงานกลางแจ้งระหว่างที่นักร้องเจสัน ออลดีน กำลังปิดการแสดง
ผู้ก่อเหตุเป็นชายผิวขาวชื่อ สตีเวน เครก แพดด็อก วัย 64 ปี ซึ่งอาศัยอยู่ในเมืองเมสกีต รัฐเนวาดา เขาถูกพบเสียชีวิตจากการยิงตัวเองในห้องพักของโรงแรม เหตุกราดยิงครั้งนี้ทำให้มีผู้เสียชีวิต 59 คน (รวมทั้งผู้ก่อเหตุ) และมีผู้บาดเจ็บ 530 คน นับเป็นเหตุกราดยิงที่มีจำนวนผู้เสียชีวิตมากที่สุดในประวัติศาสตร์สหรัฐอเมริกา มากกว่า เหตุกราดยิงใน พัลส์ ไนต์คลับ ในเมืองออร์แลนโด รัฐฟลอริดา เมื่อ วันที่ 12 มิถุนายน พ.ศ. 2559 ซึ่งมีผู้เสียชีวิต 50 ราย
เจ้าหญิงโซฟีแห่งกรีซและเดนมาร์ก

เจ้าหญิงโซฟีแห่งกรีซและเดนมาร์ก (เป็นพระธิดาลำดับที่ 4 ใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก
พระองค์ทรงเป็นพระภคินีใน เจ้าชายฟิลิป ดยุกแห่งเอดินบะระ
เสกสมรสครั้งแรก.
พระองค์สมรสครั้งแรกกับ เจ้าชายคริสตอฟแห่งเฮสส์ เมื่อวันที่ 15 ธันวาคม ค.ศ. 1930 ณ เบอร์ลิน ขณะพระองค์ทรงมีพระชันษาเพียง 16 ปี ทรงได้รับพระอิสริยยศเป็น เจ้าหญิงแห่งเฮสส์ โดยมีพระบุตรร่วมกันดังนี้ 
หลังจากนั้นเมื่อวันที่ 7 ตุลาคม ค.ศ. 1943 พระสวามีของพระองค์ถูกลอบสังหาร และพบพระศพในอีก 2 วันถัดมา
เสกสมรสครั้งที่ 2.
หลังจากพระสวามีพระองค์แรกสิ้นพระชนม์ไป พระองค์ได้เสกสมรสใหม่กับ เจ้าชายจอร์จ วิลเลียมแห่งฮันโนเฟอร์ เมื่อปี ค.ศ. 1946 และได้รับพระราชทานพระอิสริยยศเป็น เจ้าหญิงแห่งฮาโนเวอร์ โดยทั้งคู่มีพระบุตรร่วมกันดังนี้ 
สิ้นพระชนม์.
พระองค์สิ้นพระชนม์เมื่อวันที่ 3 พฤศจิกายน ค.ศ. 2001 ขณะมีพระชันษา 87 ปี โดยพระองค์ทรงเป็นพระภคินีที่ เจ้าชายฟิลิป ดยุกแห่งเอดินบะระ ทรงสนิทมากที่สุด ทั้งนี้ เจ้าหญิงโซฟีเคยเสด็จไปประทับ ณ พระราชวังเค็นซิงตัน ตามคำทูลของ สมเด็จพระราชินีนาถเอลิซาเบธที่ 2 แห่งสหราชอาณาจักร ผู้เป็นพระขนิษฐภคินี (น้องสะใภ้) ทั้งยังทรงเป็นพระมารดาทูลหัวให้ เจ้าชายเอ็ดเวิร์ด ดยุกแห่งเอดินบะระ พระภาติยะ
ยูโรคอปเตอร์ เอ็มเฮช-65 ดอลฟิน

ยูโรคอปเตอร์ เอ็มเฮช-65 ดอลฟิน  เป็นเฮลิคอปเตอร์เครื่องยนต์คู่ซึงประจำการในหน่วยยามฝั่งสหรัฐ (USCG) สำหรับภารกิจค้นหาและกู้ภัย (SAR) และการกู้ภัยในทะเลทางอากาศ และการใช้ในภารกิจกำลังทางอากาศติดยุทโธปกรณ์ ซึ่งเป็นรุ่นที่พัฒนาต่อจากยูโรคอปเตอร์ เอเอส365 ดอลฟินที่ผลิตขึ้นในประเทศฝรั่งเศส
ดยุกแห่งกลอสเตอร์

ดยุกแห่งกลอสเตอร์  เป็นบรรดาศักดิ์อังกฤษที่ตั้งขึ้นตามเมืองกลอสเตอร์ โดยตามธรรมเนียมแล้วจะเป็นบรรดาศักดิ์เฉพาะสำหรับพระราชโอรสพระองค์หนึ่งของพระมหากษัตริย์อังกฤษ ในการสถาปนาบรรดาศักดิ์ครั้งล่าสุดเกิดขึ้นในรัชสมัยของพระเจ้าจอร์จที่ 5 เพื่อพระราชทานแก่เจ้าชายเฮนรี โดยต่อมาได้สืบตระกูลไปยังพระโอรสของพระองค์เจ้าชายริชาร์ดซึ่งยังทรงพระชนม์ในปัจจุบัน อนึ่งบรรดาศักดิ์ดยุกแห่งกลอสเตอร์ ยังมีบรรดาศักดิ์ย่อยเป็น (Earl of Ulster) และ (Baron Culloden)
ลำดับการสืบตระกูล.
<templatestyles src="Tree list/styles.css" />
โรงเรียนการเรือน มหาวิทยาลัยสวนดุสิต

โรงเรียนการเรือน มหาวิทยาลัยสวนดุสิต  เป็นโรงเรียนเทียบเท่าคณะวิชา สังกัดมหาวิทยาลัยสวนดุสิต จัดตั้งขึ้นเมื่อปี พ.ศ. 2477 เดิมคือ “โรงเรียนมัธยมวิสามัญการเรือน” ตามนโยบายของกระทรวงศึกษาธิการที่ต้องการให้ผู้หญิงในขณะนั้นได้มีการศึกษาเรียนรู้เกี่ยวกับการบ้านการเรือนที่ดี เป็นโรงเรียนการเรือนแห่งแรกของประเทศไทยใช้สถานที่วังกรมหลวงชุมพรเขตอุดมศักดิ์เป็นสถานที่เรียน (ปัจจุบันเป็นที่ตั้งของมหาวิทยาลัยเทคโนโลยีราชมงคลพระนคร วิทยาเขตพณิชยการพระนคร) ต่อมาปี พ.ศ. 2484 จึงได้ย้ายมาอยู่ที่สวนสุนันทา (ที่ตั้งปัจจุบัน)
โรงเรียนการท่องเที่ยวและการบริการ มหาวิทยาลัยสวนดุสิต

โรงเรียนการท่องเที่ยวและการบริการ มหาวิทยาลัยสวนดุสิต  เป็นส่วนงานที่เทียบเท่าคณะ สังกัดมหาวิทยาลัยสวนดุสิต จัดตั้งขึ้นเมื่อ พ.ศ. 2553 ตามมติของที่ประชุมสภา มหาวิทยาลัยครั้งที่ 3(17)/2553 เมื่อวันที่ 26 มีนาคม พ.ศ. 2553 โดยมีวัตถุประสงค์เพื่อสร้างความ มีเอกภาพให้เกิดขึ้นในหลักสูตรอุตสาหกรรมการท่องเที่ยวและการบริการซึ่ง มหาวิทยาลัยสวนดุสิตได้ดำเนินการพัฒนาหลักสูตรที่เกี่ยวข้องกับอุตสาหกรรมการบริการมา ตั้งแต่ พ.ศ. 2528 และได้มีการพัฒนาอย่างต่อเนื่องจนเป็นหลักสูตรอุตสาหกรรมการท่องเที่ยวและ การโรงแรม
เจ้าหญิงคริสตินา-มาร์เกรเธอแห่งเฮสส์

เจ้าหญิงคริสตินา-มาร์เกรเธอแห่งเฮ็สเซิน (เป็นพระธิดาพระองค์ใหญ่ใน เจ้าชายคริสตอฟแห่งเฮสส์ และ เจ้าหญิงโซฟีแห่งกรีซและเดนมาร์ก ประสูติ ณ พระราชวังโคบอร์ก โดยพระองค์ทรงเป็นพระภาคิไนยใน เจ้าชายฟิลิป ดยุกแห่งเอดินบะระ ถึงแม้ว่าจักรวรรดิเยอรมัน จะล่มสลายไปแล้ว แต่พระองค์และพระญาติยังสามารถดำรงพระยศได้ตลอดพระชนม์ชีพ พระองค์ทรงเป็นเจ้าหญิงแห่งเฮ็สเซิลและอยู่ในฐานันดรระดับ ไฮเนส เช่นเดียวกับพระญาติของพระองค์
สมรสครั้งแรก.
พระองค์สมรสครั้งแรกกับ เจ้าชายแอนดรูว์แห่งยูโกสลาเวีย เมื่อวันที่ 2 สิงหาคม ค.ศ. 1956 ณ พระราชวังโคบอร์ก อันเป็นพระราชวังที่พระองค์ประสูติ โดยมีพระบุตรร่วมกัน ดังนี้
โดยหลังจากนั้น พระองค์ทรงหย่าจากกัน
สมรสครั้งที่สอง.
พระองค์ทรงเสกสมรสกับ โรเบิรต์ วอฟ เอ็ค ซึ่งทั้ง 2 พบกัน ณ กรุงลอนดอน และสมรสกันเมื่อวันที่ 3 ธันวาคม ค.ศ. 1962 โดยทั้ง 2 มีบุตรร่วมกันดังนี้
และทั้ง 2 ได้หย่าขาดจากกันเมื่อวันที่ 3 กุมภาพันธ์ ค.ศ. 1986
คณะวิทยาศาสตร์และเทคโนโลยี มหาวิทยาลัยสวนดุสิต

คณะวิทยาศาสตร์และเทคโนโลยี มหาวิทยาลัยสวนดุสิต  เป็น คณะวิชา สังกัดมหาวิทยาลัยสวนดุสิต จัดตั้งขึ้นเมื่อปี พ.ศ. 2530 
คณะวิทยาศาสตร์และเทคโนโลยี มหาวิทยาลัยสวนดุสิต ตั้งอยู่ที่ ถนนสิรินธร แขวงบางบำหรุ เขตบางพลัด กรุงเทพมหานคร 
มีวิสัยทัศน์ในการเป็นองค์กรคุณภาพที่ได้รับการยอมรับ ในด้านการเรียนการสอน การวิจัย และการบริการวิชาการ ในระดับภูมิภาคอาเซียน และพัฒนาอย่างต่อเนื่อง และมีพันธกิจ ในการผลิตบัณฑิตสาขาวิชาวิทยาศาสตร์และวิทยาศาสตร์ประยุกต์ที่มีคุณภาพและคุณธรรม เสริมสร้างการพัฒนาศักยภาพทางวิทยาศาสตร์และเทคโนโลยี เผยแพร่องค์ความรู้ที่มาจากการวิจัยเพื่อพัฒนาคุณภาพบัณฑิตและบริการวิชาการ สร้างความเข้มแข็งของชุมชน ส่งเสริมศิลปวัฒนธรรมไทยและอนุรักษ์สิ่งแวดล้อม โดยการนำระบบบริหารจัดการเชิงพลวัตมาใช้ในการดำเนินงานตามพันธกิจ
ปัจจุบัน (ปี 2565) เปิดการเรียนการสอน 5 หลักสูตร ได้แก่
- หลักสูตรเทคโนโลยีบัณฑิต สาขาวิชาเทคโนโลยีสารสนเทศ (ทล.บ.)
- หลักสูตรวิทยาศาสตรบัณฑิต สาขาวิทยาการคอมพิวเตอร์ (วท.บ.)
- หลักสูตรวิทยาศาสตรบัณฑิต สาขาวิทยาศาสตร์เครื่องสำอาง (วท.บ.)
- หลักสูตรวิทยาศาสตรบัณฑิต สาขาอาชีวอนามัยและความปลอดภัย (วท.บ.)
- หลักสูตรวิทยาศาสตรบัณฑิต สาขาอนามัยสิ่งแวดล้อมและสาธารณภัย (วท.บ.)
คณะวิทยาศาสตร์และเทคโนโลยี มีหน่วยงานที่สนันสนุนการจัดการเรียนการสอน การวิจัย และการบริการวิชาการ ดังนี้
1. ศูนย์สิ่งแวดล้อมเป็นศูนย์ในการศึกษาวิจัยทางด้านสิ่งแวดล้อม และการฝึกปฏิบัติงานภาคสนามของนักศึกษา ให้บริการด้านการตรวจวัดและวิเคราะห์คุณภาพสิ่งแวดล้อม โดยครอบคลุมด้านคุณภาพอากาศ คุณภาพมูลฝอยดินและวัสดุปรับปรุงดิน การตรวจวัดระดับเสียง ความเข้มของแสงสว่าง และระดับความร้อน เป็นต้น
2. ศูนย์เครื่องมือปฏิบัติการวิทยาศาสตร์ ให้บริการเครื่องมือวิทยาศาสตร์และห้องปฏิบัติการ สำหรับสนับสนุนการเรียนการสอน งานวิจัย และงานบริการวิชาการ มีห้องปฏิบัติการและพื้นที่ทำการทดลอง เพื่อสนับสนุน นักศึกษา บุคลากรหน่วยงานภายในและหน่วยงานภายนอก
โนโวรอสซียา (สมาพันธรัฐ)

โนโวรอสซียา หรือ นิวรัสเซีย (#เปลี่ยนทาง , ,), หรือเรียกอีกแบบว่า สหภาพสาธารณรัฐประชาชน (#เปลี่ยนทาง , , ; , หรือรู้จักในชื่อ Lugandonia), เป็นสมาพันธรัฐร่วมระหว่าง สาธารณรัฐประชาชนโดเนตสค์ (DPR) และ สาธารณรัฐประชาชนลูฮันสค์ (LPR) ในภาคตะวันออกของยูเครน โดยมีชายแดนติดกันระหว่างประเทศรัสเซีย ยูเครน ได้ให้สมาพันธรัฐนี้เป็น พื้นที่ปฏิบัติการต่อต้านการก่อการร้าย
ในปัจจุปันยังไม่มีรัฐต่างประเทศใดรับรองทั้งสองสาธารณรัฐของสมาพันธรัฐนี้เป็นประเทศเอกราช และ ยูเครน ให้สถานภาพสมาพันธรัฐนี้เป็นองค์กรก่อการร้าย โดยที่ โนโวรอสซียา ได้จัดตั้งขึ้นในวันที่ 22 พฤษภาคม 2014, และ 1 เดือนต่อมา spokesmen ได้ประกาศให้สาธารณรัฐเข้ารวมเป็นสมาพันธ์"สหภาพสาธารณรัฐประชาชน"
แยย์ดา

แยย์ดา  หรือ เลริดา  เป็นเมืองตั้งอยู่ทางทิศตะวันตกของแคว้นกาตาลุญญา ประเทศสเปน เป็นเมืองหลักของเทศมณฑลซากริอาและของจังหวัดแยย์ดา และเป็นเมืองใหญ่ที่สุดในจังหวัด มีประชากร 137,387 คน (ณ ปี ค.ศ. 2010) ซึ่งรวมถึงเขตเทศบาลข้างเคียงอย่างราอิมัตและซุกส์ไว้ด้วย
แยย์ดาเป็นหนึ่งในเมืองที่เก่าแก่ที่สุดในกาตาลุญญา โดยมีการตั้งหลักแหล่งที่มีบันทึกไว้ย้อนไปถึงยุคสำริด บริเวณเมืองนี้เคยเป็นถิ่นฐานหลักของกลุ่มชนอิเลร์เกเต (Ilergete) ซึ่งเป็นกลุ่มชนโบราณกลุ่มหนึ่งในคาบสมุทรไอบีเรียสมัยก่อนการเข้ามามีอำนาจของชาวโรมัน ต่อมาในสมัยโรมันเมืองนี้มีชื่อว่า "อิแลร์ดา" ชาวคริสต์พิชิตเมืองนี้คืนได้ในปี ค.ศ. 1149 หลังจากถูกชาวมัวร์ (ซึ่งพิชิตเมืองนี้ได้ในคริสต์ศตวรรษที่ 8) ปกครองอยู่หลายศตวรรษ มหาวิทยาลัยแยย์ดาได้รับการจัดตั้งขึ้นในปี ค.ศ. 1297 ถือเป็นหนึ่งในสามมหาวิทยาลัยที่เก่าแก่ที่สุดในสเปน ในช่วงหลายศตวรรษถัดมา แยย์ดาได้รับความเสียหายจากสงครามหลายครั้ง เช่น สงครามของผู้เก็บเกี่ยวในคริสต์ศตวรรษที่ 17, สงครามกลางเมืองสเปนในคริสต์ศตวรรษที่ 20 เป็นต้น ตั้งแต่นั้นมา เมืองนี้ก็มีความเติบโตทางประชากรและการค้าอย่างต่อเนื่อง
ฌิโรนา

ฌิโรนา  หรือ เฆโรนา  เป็นเมืองทางทิศตะวันออกเฉียงเหนือของแคว้นปกครองตนเองกาตาลุญญา ประเทศสเปน ตั้งอยู่บริเวณจุดบรรจบระหว่างแม่น้ำเตร์ แม่น้ำอุญญา แม่น้ำกัลยิกันส์ และแม่น้ำเกว็ลย์ ห่างจากเมืองบาร์เซโลนาไปทางทิศตะวันออกเฉียงเหนือประมาณ 99 กิโลเมตร (62 ไมล์) เมืองนี้เป็นเมืองหลักของจังหวัดที่มีชื่อเดียวกันและเป็นหนึ่งในเมืองสำคัญของแคว้น
นักบุญเวโรนีกา

นักบุญเวโรนีกา  หรือที่รู้จักกันในนาม นางเวโรนิกา มีชื่อจริงว่า เซราเฟีย เป็นนักบุญของนิกายโรมันคาทอลิกในศาสนาคริสต์ นักบุญท่านนี้มีชื่อเสียงจากการซับพระพักตร์ของพระเยซูคริสต์ก่อนที่พระเยซู Eliminating
ประวัติ.
เวโรนิกา กุยลิอานี St. Veronica Giuliani (ค.ศ.1660-1727) เป็นนักพรตหญิงคณะฟรังซิสกันที่ถือว่าให้ภาพตัวแทนมิสติคยุคบาโรคได้ดีที่สุด ท่านเกิดในครอบครัวคนชั้นกลางในเมือง Urbino โดยมีชื่อว่า Orsola ปี ๑๖๗๗ ท่านเข้าอารามกาปูชินที่เมือง Citta di Castello ในแคว้น Umbria ท่านรับชื่อว่าเวโรนิกาและเริ่มต้นชีวิตนวกชนอย่างทรหด เพราะความเข้มงวดของอธิการิณีกล่าวกันว่าท่านได้รับอัศจรรย์หลายอย่างและได้รับรอยแผลศักดิ์สิทธิ์ซึ่งมีบาดแผลของมงกุฎหนามบนศีรษะท่านด้วย ท่านทำหน้าที่นวกจารย์เป็นเวลา ๓๔ ปีและเป็นอธิการิณีของอาราม ๑๐ ปี ท่านเขียนบันทึกชีวิตภายในซึ่งตกทอดมาถึงเราจำนวน ๑๐ เล่ม ท่านเสียชีวิตในวันที่ ๙ กรกฎาคม ๑๗๒๗ และได้รับการประกาศเป็นนักบุญในปี๑๘๓๙
โรแบร์ท ไล

โรแบร์ท ไล  เป็นนักการเมืองชาวเยอรมันในช่วงยุคนาซี ผู้ซึ่งดำรงตำแหน่งเป็นหัวหน้าแห่งแนวร่วมแรงงานเยอรมัน (Deutsche Arbeitsfront, DAF) ตั้งแต่ปี ค.ศ. 1933 ถึง ค.ศ. 1945 เขาได้กระทำอัตวินิบาตกรรมด้วยการใช้ผ้าเช็ดตัวที่อยู่ในห้องน้ำคุมขังมารัดคอตัวเองในช่วงระหว่างที่รอในการพิจารณาคดีที่เนือร์นแบร์คจากข้อหาอาชญากรรมสงคราม
ฟริทซ์ เซาเคิล

แอ็นสท์ ฟรีดริช คริสท็อฟ "ฟริทซ์" เซาเคิล (27 ตุลาคม ค.ศ. 1894 – 16 ตุลาคม ค.ศ. 1946) เป็นนักการเมืองชาวเยอรมัน เกาไลเทอร์แห่งทูริงเกียและนายพลผู้มีอำนาจสูงสุดสำหรับโครงการการพัฒนาในการบังคับใช้แรงงานทาส ตั้งแต่เดือนมีนาคม ค.ศ. 1942 จนกระทั่งสงครามโลกครั้งที่สองสิ้นสุดลง
เซาเคิลได้เป็นหนึ่งในผู้ต้องหาจำนวน 24 คนที่ถูกกล่าวหาในการพิจารณาคดีเนือร์นแบร์กจากอาชญากรสงครามที่สำคัญโดยศาลทหารระหว่างประเทศ (International Military Tribunal) เขาถูกตัดสินว่ามีความผิดในข้อหาอาชญากรรมสงครามและอาชญากรรมต่อมนุษยชาติ จึงถูกพิพากษาโทษประหารชีวิตด้วยการแขวนคอ
อัลเฟรท โรเซินแบร์ค

อัลเฟรท แอ็นสท์ โรเซินแบร์ค  เป็นนักทฤษฏีและนักอุดมคติชาวเยอรมัน เขาเป็นบุคคลมีอิทธิพลในพรรคนาซี โรเซินแบร์คถูกแนะนำให้รู้จักกับอดอล์ฟ ฮิตเลอร์ เป็นครั้งแรกโดยดีทริช เอ็คคาร์ท (ผู้ร่วมก่อตั้งพรรคกรรมกรเยอรมัน) และต่อมาเขาก็ได้ดำรงตำแหน่งสำคัญหลายตำแหน่งในรัฐบาลเยอรมัน
เขาถูกมองว่าเป็นหนึ่งในนักเขียนคนสำคัญของลัทธิชาติสังคมนิยม รวมทั้งทฤษฏีเชื้อชาติ, การประหัตประหารชาวยิว, เลเบินส์เราม์, การบอกเลิกสนธิสัญญาแวร์ซาย และการต่อต้านศิลปะสมัยใหม่ที่เสื่อมทราม เขาเป็นผู้ตั้งหน่วยที่ชื่อว่า "ชุดเฉพาะกิจไรชส์ไลเทอร์ อัลเฟรท โรเซินแบร์ค"  ซึ่งมีหน้าที่ค้นยึดศิลปกรรมและจิตรกรรมของชาวยิวในปารีส และต่อมาเขาได้ดำรงตำแหน่งรัฐมนตรีว่าการกระทรวงดินแดนตะวันออกในยึดครอง 
โรเซินแบร์คในตำแหน่งรัฐมนตรีฯ เป็นผู้เสนอต่อฮิตเลอร์ให้แบ่งดินแดนตะวันออกที่มีแผนจะยึดจากสหภาพโซเวียตออกเป็นสี่ภาค ได้แก่ ภาคโอสท์ลันท์ (กลุ่มประเทศบอลติกและเบลารุส), ภาคยูเครน (ยูเครนและดินแดนใกล้เคียง), ภาคเคาคาซุส (พื้นที่คอเคซัส) และภาคมอสเคา (มอสโกและพื้นที่รัสเซีย) ต่อมาเมื่อเยอรมนีทำการรุกรานสหภาพโซเวียต ก็ทำการแบ่งดินแดนตามข้อเสนอของโรเซินแบร์ค เริ่มด้วยภาคโอสท์ลันท์และภาคยูเครน
โรเซินแบร์คมองว่าประชากรทั้งหมดของสหภาพโซเวียตเป็นด้อยมนุษย์  เพราะฝักใฝ่ในลัทธิคอมมิวนิสต์ และการจะทำให้ประชากรพวกนี้เป็นมนุษย์ จะต้องล้างลัทธิคอมมิวนิสต์ออกจากหัว อย่างไรก็ตาม โรเซินแบร์คในฐานะนักทฤษฎีเชื้อชาติก็มองว่าชาวสลาฟเป็นหนึ่งในชนชาติอารยัน เพียงแต่อยู่ต่ำกว่าชาวเยอรมัน เขามองว่าชาวสลาฟในดินแดนที่ยึดได้ สมควรได้รับการปฏิบัติที่ไม่เลวร้าย ความคิดนี้ทำให้เขาเกิดความขัดแย้งกับองค์การเอ็สเอ็ส ในประเด็นเกี่ยวกับการปฏิบัติต่อชาวสลาฟและต่อกลุ่มชนที่ไม่ใช่ชาวยิว
เขามีชื่อเสียงขึ้นมาจากการที่เขาแสดงความปฏิเสธและแสดงความเกลียดชังต่อศาสนาคริสต์ เขามีบทบาทสำคัญในการพัฒนาแนวคิดชาตินิยมศาสนาคริสต์เชิงบวก (Positive Christianity) ของเยอรมันที่เนือร์นแบร์ค เขาถูกตัดสินโทษประหารชีวิตด้วยการแขวนคอบนข้อหาอาชญากรรมสงครามและอาชญากรรมต่อมนุษยชาติ
สถานีมหาวิทยาลัยเกษตรศาสตร์

สถานีมหาวิทยาลัยเกษตรศาสตร์ (รหัส: N13) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพหลโยธินบริเวณด้านหน้ามหาวิทยาลัยเกษตรศาสตร์ วิทยาเขตบางเขน ฝั่งตะวันออก ในพื้นที่เขตจตุจักร กรุงเทพมหานคร เปิดให้บริการเมื่อวันที่ 4 ธันวาคม พ.ศ. 2562 
สถานีมีปริมาณผู้โดยสารสูงสุดในช่วงงานเกษตรแฟร์ประจำปีที่จัดขึ้นภายในมหาวิทยาลัยเกษตรศาสตร์ โดยมีรายงานว่ามีผู้โดยสารผ่านสถานีทั้งสิ้น 676,571 คน ระหว่างวันที่ 3–10 กุมภาพันธ์ พ.ศ. 2566
ที่ตั้ง.
บริเวณด้านหน้ามหาวิทยาลัยเกษตรศาสตร์ วิทยาเขตบางเขน ฝั่งตะวันออก ในพื้นที่แขวงลาดยาวและแขวงเสนานิคม เขตจตุจักร กรุงเทพมหานคร
ชื่อสถานี.
เดิมทีสถานีแห่งนี้ใช้ชื่อในแผนงานว่า สถานีเกษตร ตามชื่อทางแยกใกล้กับสถานีคือแยกเกษตร และชื่อในระหว่างการก่อสร้างว่า สถานีเกษตรศาสตร์ ตามชื่อของมหาวิทยาลัยเกษตรศาสตร์ เช่นเดียวกับการตั้งชื่อสถานีมหาวิทยาลัยรามคำแหงของรถไฟฟ้ามหานคร สายสีส้ม ว่า "สถานีรามคำแหง" แต่ในช่วงก่อนเปิดให้บริการ บีทีเอสซีและกรุงเทพมหานครได้แก้ไขชื่อสถานีครั้งสุดท้ายเป็น สถานีมหาวิทยาลัยเกษตรศาสตร์ ผ่านการแจ้งยืนยันกับกรมการขนส่งทางราง เพื่อสื่อถึงสัญลักษณ์ใหญ่ของพื้นที่นั่นคือมหาวิทยาลัยเกษตรศาสตร์
อนึ่ง ชื่อสถานีเกษตรศาสตร์ที่ไม่มีการใช้งาน ปัจจุบันได้รับการกำหนดให้เป็นชื่อสถานีของโครงการรถไฟฟ้าสายสีน้ำตาล ซึ่งจะตั้งภายในบริเวณประตู 1 ฝั่งถนนงามวงศ์วาน ของมหาวิทยาลัยเกษตรศาสตร์
แผนผังของสถานี.
อนึ่ง หลังชั่วโมงเร่งด่วนช่วงเช้าและเย็น วันจันทร์-ศุกร์ จะมีรถไฟฟ้าบางขบวน ให้บริการถึงสถานีนี้เป็นสถานีสุดท้าย โดยหลังจากส่งผู้โดยสารออกจากขบวนรถแล้ว รถไฟฟ้าจะทำการสับรางบริเวณรางหลีกปลายสถานี (Pocket Track) เพื่อกลับทิศทางของขบวนรถ หรือจอดพักเพื่อเตรียมให้บริการต่อไปในช่วงเย็น ในบางขบวนที่มีการกลับทิศทางขบวนรถแล้ว รถไฟฟ้าขบวนดังกล่าวจะตีรถเปล่า ไม่หยุดรับส่งผู้โดยสาร ตั้งแต่สถานีมหาวิทยาลัยเกษตรศาสตร์-สถานีห้าแยกลาดพร้าว เพื่อนำขบวนรถเข้าจัดเก็บ ณ ศูนย์ซ่อมบำรุงหมอชิต หรือบางขบวนอาจจะกลับให้บริการต่อในเส้นทางเต็มระยะตั้งแต่สถานีมหาวิทยาลัยเกษตรศาสตร์-สถานีเคหะฯ เพื่อมุ่งหน้าสู่ศูนย์ซ่อมบำรุงเคหะฯ แทน
รายละเอียดของสถานี.
รูปแบบของสถานี.
เป็นแบบชานชาลาด้านข้าง ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
สัญลักษณ์ของสถานี.
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก.
ประกอบด้วยทางขึ้น-ลงปกติ ได้แก่
จุดรวมพลอยู่ที่ทางออกที่ 2 บริเวณด้านหน้าสำนักงานชุมสายโทรศัพท์บางเขน และทางออกที่ 3 บริเวณด้านหน้ากรมส่งเสริมการเกษตร
การเชื่อมต่อรถโดยสารประจำทาง.
ถนนพหลโยธิน.
รถเอกชน.
ถนนพหลโยธิน รถขสมก. สาย 26 59 107 114 129 185 503 522 543(ท่าน้ำนนท์) รถเอกชน สาย 126 524 1-3 (34) 1-5(39)
ถนน ประเสริฐมนูกิจ รถขสมก. สาย 178 รถเอกชน สาย 1-62
ถนน งามวงศ์วาน รถขสมก. สาย 24 63 206 522 รถเอกชน สาย 104 545 1-62
สถานีโรงพยาบาลภูมิพลอดุลยเดช

สถานีโรงพยาบาลภูมิพลอดุลยเดช (รหัส: N21) เป็นสถานีรถไฟฟ้าแบบยกระดับในเส้นทางรถไฟฟ้าบีทีเอส สายสุขุมวิท ยกระดับเหนือถนนพหลโยธินในพื้นที่เขตดอนเมืองและเขตสายไหม กรุงเทพมหานคร เปิดให้บริการเมื่อวันที่ 16 ธันวาคม พ.ศ. 2563
ที่ตั้ง.
ถนนพหลโยธิน บริเวณด้านหน้ากรมแพทย์ทหารอากาศ โรงพยาบาลภูมิพลอดุลยเดช และฐานทัพอากาศดอนเมือง ในพื้นที่แขวงสนามบิน เขตดอนเมือง และแขวงคลองถนน เขตสายไหม กรุงเทพมหานคร
รายละเอียดของสถานี.
รูปแบบของสถานี.
เป็นแบบชานชาลาด้านข้าง ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
อนึ่งตัวสถานีมีแผงกั้นระดับสายตาทั้งสถานี ตลอดจนทางเดินใต้รางรถไฟฟ้าและบันไดระดับถนน และทางวิ่งฝั่งซ้าย (มุ่งหน้าสถานีปลายทางคูคต) มีแผงกั้นระดับสายตาตลอดทางเช่นกัน เนื่องจากพื้นที่ดังกล่าวเป็นพื้นที่ของกองทัพอากาศไทย
สัญลักษณ์ของสถานี.
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก.
ประกอบด้วยทางขึ้น-ลงปกติ และทางเดินใต้รางรถไฟฟ้าได้แก่
สถานีกรมป่าไม้

สถานีกรมป่าไม้ (รหัส: N14) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพหลโยธินในพื้นที่เขตจตุจักร กรุงเทพมหานคร เปิดให้บริการเมื่อวันที่ 5 มิถุนายน พ.ศ. 2563
ที่ตั้ง.
ถนนพหลโยธิน บริเวณด้านหน้ากรมป่าไม้และโรงเรียนสารวิทยา ในพื้นที่แขวงลาดยาวและแขวงเสนานิคม เขตจตุจักร กรุงเทพมหานคร
รายละเอียดของสถานี.
รูปแบบของสถานี.
เป็นแบบชานชาลาด้านข้าง ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
สัญลักษณ์ของสถานี.
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก.
ประกอบด้วยทางขึ้น-ลงปกติ และทางเดินใต้รางรถไฟฟ้าเชื่อมสะพานลอยเดิม ได้แก่
จุดรวมพลอยู่ที่ทางออก 2 บริเวณหน้ากรมวิทยาศาสตร์ทหารบก และทางออก 3 บริเวณหน้าที่ทำการไปรษณีย์บางเขน
วัลเทอร์ ฟุงค์

วัลเทอร์ ฟุงค์  เป็นนักเศรษฐศาสตร์และเป็นเจ้าหน้าที่สมาชิกของนาซี ซึ่งทำหน้าที่เป็นรัฐมนตรีไรซ์ว่าการกระทรวงเศรษฐกิจ ตั้งแต่ปี ค.ศ. 1938 ถึง ค.ศ. 1945 และถูกดำเนินการในการพิจารณาคดีและลงโทษด้วยข้อหาอาชญากรสงครามที่สำคัญโดยศาลทหารระหว่างประเทศที่เนือร์นแบร์ก.
ด้วยเหตุที่มีความเชื่อกันว่าวัลเทอร์ ฟุงค์นั้นมีส่วนร่วมในการฆ่าล้างเผ่าพันธุ์ชาวยิวคือการนำเอาฟันทองออกมาจากศพชาวยิวในค่ายกักกันนาซีไปหลอมเหลวและอัดจนกลายเป็นทองคำแท่ง นำไปเก็บไว้ที่ธนาคารไรซ์ในช่วงสงครามโลกครั้งที่สองทำให้เขาได้รับฉายาว่า "นายธนาคารแห่งฟันทอง" ไม่ใช่แค่เพียงฟันทองเท่านั้น แม้แต่ทรัพย์สินของมีค่ามากมายของชาวยิวที่ถูกทิ้งไว้ก่อนที่จะนำไปยังห้องรมแก็สเพื่อสังหาร ในการพิจารณาคดี แม้ฟุงค์จะให้การปฏิเสธในชั้นศาล แต่ศาลกลับตัดสินโทษให้จำคุกตลอดชีวิต ฐานขโมยทรัพย์จากชาวยิว แต่ได้รับการปล่อยตัวเนื่องจากสุขภาพที่ไม่ดีของเขา เขาได้เสียชีวิตในสามปีต่อมา
กุสทัฟ ครุพ ฟ็อน โบเลิน อุนท์ ฮัลบัค

กุสทัฟ ครุพ ฟ็อน โบเลิน อุนท์ ฮัลบัค  เป็นผู้ดำเนินการกลุ่มอุตสาหกรรมหนักเยอรมัน ฟรีดริช ครุพ อาเก ตั้งแต่ ค.ศ. 1909 จนถึง ค.ศ. 1941 เขาและอัลฟรีท ลูกชายของเขา ได้พาบริษัทผ่านสงครามโลกทั้งสองครั้ง ด้วยการผลิตเกือบทุกอย่างสำหรับเครื่องจักรสงครามเยอรมัน ตั้งแต่เรืออู, เรือรบประจัญบาน, ฮาวอิตเซอร์, รถไฟ, ปืนใหญ่รถไฟ, ปืนกล, รถยนต์, รถถัง และอื่น ๆ ครุพได้ผลิตรถถังไทเกอร์ 1, บิกเบอร์ทา และปืนปารีส และสิ่งประดิษฐ์อื่น ๆ ที่อยู่ภายใต้ของกุสทัฟ ภายหลังสงคราม แผนดำเนินคดีกับกุสทัฟ ครุพ ในข้อหาอาชญากรสงครามที่การพิจารณาคดีเนือร์นแบร์คใน ค.ศ. 1945 ยุติลงเพราะตอนนั้นเขาแก่ชราและล้มป่วย
เบนนี เออร์คิวเดซ

เบนนี เออร์คิวเดซ (ชื่อเล่น: เดอะเจ็ท; 20 มิถุนายน ค.ศ. 1952 —) เป็นทั้งคิกบ็อกเซอร์, นักออกแบบคิวบู๊ และนักแสดงชาวอเมริกัน เออร์คิวเดซเดิมเป็นผู้เข้าแข่งขันคาราเต้แบบนอน-คอนแท็ก (แบบไม่ปะทะจริง) ก่อนที่จะมาเป็นผู้บุกเบิกการต่อสู้แบบฟูล-คอนแท็ก (แบบปะทะจริง) ในสหรัฐ โดยได้หันเหสู่คาราเต้แบบฟูล-คอนแท็กในปี ค.ศ. 1974 ซึ่งเป็นปีแห่งการก่อตั้งในสหรัฐ อันเป็นยุคของการต่อสู้ที่กติกามีความคลุมเครือและความแตกต่างกันของรูปแบบ ที่ก่อให้เกิดประเด็นถกเถียงอยู่บ่อยครั้ง เออร์คิวเดซยังเป็นที่รู้จักด้วยการชนะรายการระดับโลกถึงหกรายการในห้ารุ่นน้ำหนัก และส่วนใหญ่ยังไม่มีใครสามารถล้มเขาได้เมื่ออายุ 27 ปี จะมีก็แต่เพียงการแพ้ต่อมวยไทยที่ถูกปกคลุมด้วยข้อพิพาทเท่านั้น ในฐานะที่เออร์คิวเดซตกลงที่จะไม่ให้มีการตัดสิน ซึ่งเป็นข้อที่ถูกละเลยเมื่อการต่อสู้สิ้นสุดลง
ระหว่าง ค.ศ. 1974 และ 1993 เขาทำบันทึกสถิติผลงาน ชนะ 49 ครั้ง แพ้ 1 ครั้ง เสมอ 1 ครั้ง ด้วยการชนะน็อก 35 ครั้ง และไม่มีการตัดสิน 2 ครั้งที่เกิดจากการถกเถียง แม้ว่าเขาจะควรมีสถิติเพิ่มเติมจากการแข่งขัน ด้วยผลชนะอีก 10 ครั้ง แพ้ 0 ครั้ง เสมอ 1 ครั้งในการต่อสู้ระดับอาชีพที่ไม่มีเอกสารประกอบ ทำให้มีสถิติทั้งหมดเป็น ชนะ 59 ครั้ง แพ้ 1 ครั้ง เสมอ 2 ครั้ง ไม่มีการตัดสิน 2 ครั้ง (ชนะน็อก 45 ครั้ง) อย่างไรก็ตาม แหล่งที่มาที่แปรปรวนได้จัดให้เออร์คิวเดซชนะ 63 ครั้ง แพ้ 0 ครั้ง เสมอ 1 ครั้ง (ชนะน็อก 57 ครั้ง) และบนหน้าเว็บอย่างเป็นทางการของเขาเอง ได้บันทึกการต่อสู้ของเขาที่ชนะ 200 ครั้ง แพ้ 0 ครั้ง รวมถึงกล่าวว่าเขาชนะ 63 ครั้ง แพ้ 0 ครั้ง ชนะน็อก 57 ครั้งในรายการป้องกันตำแหน่ง ยิ่งกว่านั้น เขาอ้างว่าเป็นผู้ไร้พ่ายใน "สายดำระดับผู้ใหญ่" ก่อนที่จะเข้าสู่การแข่งคาราเต้ในแบบปะทะจริง ส่วนนิตยสาร"แบล็คเบลท์" ได้โหวตให้เออร์คิวเดซเป็น "คู่แข่งแห่งปี" ใน ค.ศ. 1978 
ทั้งนี้ เขายังเคยปรากฏตัวในบทบาทการแสดงเป็นครั้งคราว ส่วนใหญ่เป็นภาพยนตร์แอคชันในช่วงคริสต์ทศวรรษ 1980 และ 90
หมายเหตุ.
<templatestyles src="Reflist/styles.css" />
ค็อนสตันทีน ฟ็อน น็อยราท

ค็อนสตันทีน แฮร์มัน คาร์ล ไฟร์แฮร์ ฟ็อน น็อยราท  เป็นนักการทูตชาวเยอรมันผู้ดำรงตำแหน่งรัฐมนตรีว่าการกระทรวงการต่างประเทศของไรช์เยอรมันระหว่าง ค.ศ. 1932–1938 ในช่วงปีแรก ๆ ของระบอบนาซี น็อยราทได้รับการยกย่องว่ามีบทบาทสำคัญในการดำเนินนโยบายต่างประเทศของฮิตเลอร์ในการบ่อนทำลายสนธิสัญญาแวร์ซายและการขยายดินแดนในช่วงเริ่มต้นสงครามโลกครั้งที่สอง อย่างไรก็ตาม เขามักจะไม่ชอบเป้าหมายทางยุทธวิธีของฮิตเลอร์ซึ่งบ่อยครั้งไม่จำเป็นต้องมีอุดมการณ์หรือเหตุผล ในที่สุดความไม่ชอบใจนั้นชักนำให้ฮิตเลอร์ปลดน็อยราทใน ค.ศ. 1938 และแทนด้วยโยอาคิม ฟ็อน ริบเบินทร็อพ สมาชิกพรรคนาซีที่กระตือรือร้น น็อยราทได้ดำรงตำแหน่ง "ผู้สำเร็จราชการไรช์แห่งโบฮีเมียและโมราเวีย" ระหว่าง ค.ศ. 1939 ถึง 1943 แม้ว่าอำนาจของเขาจะเป็นเพียงในนามเท่านั้นภายหลังจากเดือนกันยายน ค.ศ. 1941
เขาถูกดำเนินคดีในศาลในฐานะอาชญากรสงครามคนสำคัญในเนือร์นแบร์ค และถูกตัดสินให้จำคุกสิบห้าปีสำหรับการปฏิบัติตามหน้าที่และการกระทำของเขาในระบอบนาซี เขาได้รับการปล่อยตัวก่อนกำหนดใน ค.ศ. 1954 จากนั้นจึงถอนตัวจากสังคมโดยพักอาศัยในที่ดินของครอบครัว ซึ่งเขาเสียชีวิตลงในอีกสองปีต่อมา
ฮยัลมาร์ ชัคท์

ฮยัลมาร์ โฮราเซอ เกรลี ชัคท์  เป็นนักเศรษฐศาสตร์, นายธนาคาร, นักการเมืองฝ่ายขวา-กลางและผู้ร่วมก่อตั้งพรรคประชาธิปัตย์เยอรมันในปี ค.ศ. 1918.เขาได้ทำหน้าที่เป็นกรรมาธิการการเงินและประธานแห่งไรช์บังค์ ภายใต้สาธารณรัฐไวมาร์. เขาเป็นนักวิจารณ์ที่รุนแรงจากการชดใช้ค่าปฏิกรรมสงครามของประเทศของเขาในช่วงภายหลังสงครามโลกครั้งที่หนึ่ง.
ในขณะที่เขาไม่เคยเข้าร่วมพรรคนาซี, เขาได้กลายเป็นผู้สนับสนุนแก่อดอล์ฟ ฮิตเลอร์และทำหน้าที่ในรัฐบาลฮิตเลอร์ในฐานะประธานแห่งไรช์บังค์(ค.ศ. 1933-1939) และรัฐมนตรีว่าการกระทรวงเศรษฐกิจไรซ์(สิงหาคม ค.ศ. 1934 - พฤศจิกายน ค.ศ. 1937) ด้วยเหตุนี้ ชัคท์ได้มีบทบาทสำคัญในการใช้นโยบายทางการเมืองของฮิตเลอร์.
ในห่วงเวลาที่เยอรมันอยู่ในยุค "มหัศจรรย์เศรษฐกิจ" ซัคในฐานะรัฐมนตรีเศรษฐกิจได้คัดค้านนโยบายของฮิตเลอร์ที่จะให้เริ่มการสั่งสมอาวุธครั้งใหม่ของเยอรมันซึ่งเป็นการละเมิดสนธิสัญญาแวร์ซาย (ในมุมมองของเขา) ที่จะทำให้เศรษฐกิจเยอรมันนั้นต้องยุ่งเหยิง ด้วยความคิดเห็นของเขาในเรื่องนี้ได้ทำให้ชัคท์ต้องปะทะคารมกับฮิตเลอร์และเกอริงบ่อยครั้ง เขาได้ถูกปลดออกจากตำแหน่งประธานแห่งไรช์บังค์ในเดือนมกราคม ค.ศ. 1939 เขาเป็นรัฐมนตรีเข้ากรุที่ยังรับเงินเดือนไปเรื่อยๆ จนกระทั่งเขาได้ถูกไล่ออกจากรัฐบาลในมกราคม ค.ศ. 1943 ภายหลังสงคราม เขาได้ตกเป็นจำเลยในการพิจารณาคดีเนือร์นแบร์กและได้ถูกตัดสินให้พ้นผิด
ในปี ค.ศ. 1953 เขาได้ก่อตั้งหอธนาคารเอกชนในเมืองดึสเซิลดอร์ฟ เขายังคงให้คำแนะนำแก่ประเทศที่กำลังพัฒนาในเรื่องการพัฒนาเศรษฐกิจ
ชัคท์ได้เสียชีวิตลงในมิวนิก, เยอรมนี เมื่อวันที่ 3 มิถุนายน ค.ศ. 1970.
หนังสือเพลงสดุดี

หนังสือเพลงสดุดี  หรือที่เรียกว่า บทเพลงสรรเสริญ เป็นบทสรรเสริญพระเจ้าของกษัตริย์ดาวิดและโมเสส ที่ถูกบันทึกไว้ในคัมภีร์ไบเบิล ภาคพันธสัญญาเดิม เป็นหนังสือในพระคัมภีร์ที่มีบทมากที่สุดในบรรดาคัมภีร์ไบเบิล มีทั้งหมด 150 บทด้วยกัน มีหลายบรรพ เป็นพระคัมภีร์ประเภทบทกวี ตั้งแต่บทที่ 1-73 จะประพันธ์โดยกษัตริย์ดาวิด ส่วนบทที่ 90 จะแต่งโดยโมเสส
โนโวรอสซียา

โนโวรอสซียา (#เปลี่ยนทาง , , ;), หรือ นิวรัสเซีย หรือเรียกอีกแบบว่า เซาท์รัสเซีย เป็นชื่อเรียกของภูมิภาคทางประวัติศาสตร์ของจักรวรรดิรัสเซีย อยู่ทางตอนเหนือของ ทะเลดำ (ปัจจุปันเป็นส่วนหนึ่งของ ยูเครน) โนโวรอสซียาจัดตั้งเป็นจังหวัดใหม่ของจักรวรรดิรัสเซีย ("Novorosiiskaia guberniia") ในปี 1764 จากแนวรบภูมิภาคทางทหารโดดเดี่ยวของ southern Hetmanate ซื่งจัดตั้งขึ้นในช่วง สงครามกับจักรวรรดิออตโตมัน ซึ่งต่อมาได้ผนวกร่วม Zaporozhian Sich ในปี 1775 และต่อมาได้รวมเอาภูมิภาค Bessarabia ของ มอลโดวา, ภูมิภาค Black Sea littoral (Prychornomoria), Zaporizhia, Tavria, the Azov Sea littoral (Pryazovia), the Tatar ในภูมิภาคไครเมีย, the Nogai steppe ที่แมน้ำ Kuban River, และดินแดน Circassian ของยูเครนยุคใหม่
ภูมิภาคเป็นส่วนหนึ่งของจักรวรรดิรัสเซีย กระทั่งล่มสลายในการปฏิวัติเดือนกุมภาพันธ์ ปี 1917 ดินแดนควบคุมโดยสาธารณรัฐรัสเซีย ใน 1918 และมีการจัดตั้งรัฐยูเครน และ สาธารณรัฐโซเวียตยูเครน ในเวลาเดี่ยวกัน ในปี 1918–1920 ดินแดนควบคุมโดยรัฐบาลเซาท์รัสเซีย ที่ต่อต้านบอลเชวิก และสนับสนุนWhite movement จนกระทั่งฟายแพ้ ดินแดนควบคุมโดยฝ่ายโซเวียต โดยเป็นส่วนหนึ่งของ สาธารณรัฐสังคมนิยมโซเวียตยูเครน และต่อมาคือ สหภาพโซเวียต ตั้งแต่ปี 1922
ตั้งแต่การล่มสลายของสหภาพโซเวียต ในปี 1991 มีความพยายามที่จะจัดตั้งโนโวรอสซียาอีกครั้ง โดยเห็นได้ชัดจากความขัดแย้งของขบวนการที่ฝักใฝ่รัสเซีย นำมาซึ่งการจัดตั้ง สมาพันธรัฐโนโวรอสซียา ซึ่งทำให้รัฐบาลยูเครนเปิดฉากการรุกโต้ตอบทางทหารใน สงครามในดอนบัสส์
ตำบลสันผักหวาน

ตำบลสันผักหวาน เป็นตำบล 1 ใน 11 ของอำเภอหางดง จังหวัดเชียงใหม่ เป็นตำบลที่มีสภาพความเป็นเมืองที่กลมกลืนกับนครเชียงใหม่จนเรียกได้ว่าคือเมืองเดียวกัน มีการเจริญเติบโตอย่างมาก ทั้งอสังหาริมทรัพย์ บ้านจัดสรร โรงแรมรีสอร์ท ธุรกิจค้าปลีก ห้างสรรพสินค้าที่เกิดขึ้นจำนวนมาก และเป็นตำบลที่มีจำนวนประชากรมากที่สุดของอำเภอหางดง
ที่ตั้งและอาณาเขต.
ตำบลสันผักหวานมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลสันผักหวานแบ่งพื้นที่การปกครองออกเป็น 7 หมู่บ้าน ได้แก่
การปกครองส่วนท้องถิ่น.
ท้องที่ตำบลสันผักหวาน มีองค์กรปกครองส่วนท้องถิ่น เพียงแห่งเดียว คือ เทศบาลตำบลสันผักหวาน ครอบคลุมพื้นที่ตำบลสันผักหวานทั้งหมด ซึ่งเป็นสภาตำบลสันผักหวานที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลสันผักหวานในวันที่ 25 ธันวาคม พ.ศ. 2539
เมื่อองค์การบริหารส่วนตำบลสันผักหวาน จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลสันผักหวานได้ยกฐานะขึ้นเป็น เทศบาลตำบลสันผักหวาน ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 และมีผลในวันเดียวกัน
ประชากร.
พื้นที่ตำบลสันผักหวานประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 17,301 คน แบ่งเป็นชาย 7,884 คน หญิง 9,417 คน (เดือนธันวาคม 2564) เป็นตำบลที่มีจำนวนประชากรมากที่สุดในอำเภอหางดง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ตายกี่ชาติก็ขาดเธอไม่ได้ 2

ตายกี่ชาติก็ขาดเธอไม่ได้ 2 (อังกฤษ: Saviour Of The Saul II) เป็นภาพยนตร์ฮ่องกง แนวแอกชั่น แฟนตาซี กำลังภายใน จากปี ค.ศ. 1992 กำกับโดย หยวน ขุย และเดวิด ลาย นำแสดงโดย หลิว เต๋อหัว , กวน จือหลิน ภาพยนตร์เรื่องนี้เป็นภาคสองของเรื่อง "ตายกี่ชาติก็ขาดเธอไม่ได้" ภายใต้การผลิตและอำนวยการสร้างของ Teamwork Motion Pictures บริษัทภาพยนตร์ของหลิว เต๋อหัว 
ตายกี่ชาติก็ขาดเธอไม่ได้ (เราเลยไม่ยอมตาย) ภาค 2 ภาพยนตร์ไม่ได้มีเนื้อหาต่อจากภาคแรกแต่อย่างใด เขียนบทภาพยนตร์ และเปลี่ยนนักแสดงชุดใหม่ คงไว้เพียงสัญลักษณ์ของภาพยนตร์แนวตามหารักแท้ เอี้ยก้วย เฝ้าใฝ่ฝันถึงแต่ เซียว เหล่งนึ่ง ในภาคนี้มี กวน จือหลิน มาเป็นตัวแทนเซียว เหล่งนึ่ง ในบท "ธิดาหยกเย็น" ภาพยนตร์ไม่มีอะไรโดดเด่นและด้อยกว่าภาคแรกอยู่มาก ภาพยนตร์ถูกสร้างขึ้นเพียงเพราะหลิว เต๋อหัว ต้องการให้กวน จือหลิน มาเป็นนางเอกคู่กับเขาเท่านั้น แต่ถึงกระนั้นภาพยนตร์ยังกลายเป็นต้นแบบหนังคู่หูตัวเอกแนวพ่อ - ลูก และเพลงประกอบภาพยนตร์ภาคนี้ บทเพลง 谢谢你的爱 (Thank You for Your Love) ขับร้องโดยหลิว เต๋อหัว ได้รับความนิยมอย่างกว้างขวางไปทั่วโลก และมีการแปลงเป็นเพลงหลายภาษา รวมทั้งเพลงสากล อีกด้วย 
ในประเทศไทย ได้นำทำนองเพลงประกอบภาพยนตร์เรื่องนี้ มาแปลงเป็นภาษาไทยในบทเพลง "ประท้วงใจ" ขับร้องโดยนักร้องสาวชื่อดัง พัชรา แวงวรรณ
2 โคตรพยัคฆ์ผู้ยิ่งใหญ่

2 โคตรพยัคฆ์ผู้ยิ่งใหญ่ (อังกฤษ: The Foreigner) เป็นภาพยนตร์แอคชั่นอเมริกา ที่ออกฉายในปี ค.ศ. 2017 กำกับโดย มาร์ติน แคมป์เบลล์ นำแสดงโดย แจ๊กกี้ ชาน, เพียร์ซ บรอสแนน
เนื้อเรื่องย่อ.
เรื่องราวของ ควอน เจ้าของร้านอาหารจีนในไชน่าทาวน์ลอนดอน ที่ลูกสาวเขาถูกลูกหลงจากการก่อการร้ายจนเสียชีวิต เมื่อต้องการทวงความยุติธรรมให้ลูกสาวแต่ทางการกลับไม่ให้ความช่วยเหลือ ด้วยหัวใจที่แหลกสลายและความแค้นทำให้เขาตัดสินใจลงมือจัดการกลุ่มก่อการร้าย IRA ด้วยวิธีสุดระห่ำ ขณะเดียวกับที่ เลียม เฮนเนสซี่ เจ้าหน้าที่ระดับสูงของรัฐบาล ที่เคยมีประวัติพัวพันกับกลุ่ม IRA อาจจะเป็นคนที่กุมความลับของเหตุการณ์ทั้งหมด
งานสร้างภาพยนตร์.
ภาพยนตร์เรื่องนี้สร้างจากนิยายขายดีเรื่อง "The Chinaman" ที่วางจำหน่ายเมื่อปี ค.ศ. 2008 จากปลายปากกาของ สตีเฟ่น เลเธอร์ นักเขียนแนวเขย่าขวัญอาชญากรรมชื่อดัง ซึ่งภาพยนตร์เรื่องนี้ได้ผู้กำกับมากฝีมืออย่าง มาร์ติน แคมป์เบลล์ ที่ฝากฝีมือไว้ในเฟรนไชส์สายลับตลอดการ เจมส์ บอนด์ มาแล้วใน "Casino Royale" และ "Goldeneye" เท่านั้นยังไม่พอยังได้ เพียร์ซ บรอสแนน อดีตสายลับ 007 ตัวจริงมาร่วมสร้างสีสัน หนังเรื่องนี้เป็นการโคจรกลับมาร่วมงานกันครั้งแรกของ แคมป์เบลล์ และ บรอสแนน หลังจากร่วมงานกันในภาพยนตร์เรื่อง "พยัคฆ์ร้าย 007 รหัสลับทลายโลก" เมื่อปี ค.ศ. 1995
กฎของอาโวกาโดร

กฎของอาโวกาโดร  เป็นกฎที่อธิบายความสัมพันธ์ระหว่างปริมาณกับมวลของแก๊ส โดยสารานุกรมบริเตนนิกา ได้อธิบายถึงกฎของอาโวกาโดรไว้ว่า
กฎของอาโวกาโดรกล่าวว่า "ที่อุณหภูมิและความดันเดียวกัน แก๊สที่มีปริมาตรเท่ากันจะมีจำนวนอนุภาคเท่ากัน"
รายการอ้างอิง.
<templatestyles src="Reflist/styles.css" />
รายชื่อตอนในเลิฟไลฟ์! ซันไชน์!! ปฏิบัติการล่าฝันสคูลไอดอล

เลิฟไลฟ์! ซันไชน์!! ปฏิบัติการล่าฝันสคูลไอดอล ในรูปแบบของอะนิเมะ เป็นผลงานการสร้างของซันไรส์ โดยขณะนี้มี 2 ฤดูกาล ออกอากาศทางสถานีโทรทัศน์โตเกียวเอ็มเอกซ์, KBS และ SUN นอกจากนี้ยังออกอากาศในประเทศต่างๆ รวมถึงในประเทศไทยด้วย โดยฤดูกาลแรก ออกอากาศวันที่ 2 กรกฎาคม - 24 กันยายน พ.ศ. 2559 และฤดูกาลที่ 2 ออกอากาศตั้งแต่วันที่ 7 ตุลาคม พ.ศ. 2560
หมายเหตุ: ชื่อตอนภาษาไทยใช้ตามชื่ออย่างเป็นทางการของ DEX
จังหวัดแยย์ดา

แยย์ดา , แยย์ดอ (อารัน:) หรือ เลริดา  เป็นหนึ่งในสี่จังหวัดของแคว้นปกครองตนเองกาตาลุญญา ทางทิศตะวันออกเฉียงเหนือของประเทศสเปน มีอาณาเขตติดต่อกับจังหวัดฌิโรนา จังหวัดบาร์เซโลนา จังหวัดซาราโกซา จังหวัดอูเอสกา ประเทศฝรั่งเศส และประเทศอันดอร์รา บ่อยครั้งมีผู้เรียกจังหวัดนี้ว่า ปูเน็น ("ตะวันตก") เนื่องจากตั้งอยู่ในส่วนตะวันตกของแคว้นกาตาลุญญา แยย์ดาเป็นจังหวัดเดียวของแคว้นที่ไม่มีทางออกสู่ทะเล
ประมาณร้อยละ 30 ของประชากร 414,015 คนในจังหวัดแยย์ดา (ณ ปี ค.ศ. 2007) อาศัยอยู่ในเมืองแยย์ดาซึ่งเป็นเมืองหลักของจังหวัด เมืองสำคัญบางแห่งของจังหวัด ได้แก่ ลาแซ็วดูร์เฌ็ลย์ (ถิ่นพำนักของอัครมุขนายกซึ่งดำรงตำแหน่งผู้ปกครองร่วมแห่งอันดอร์ราด้วย), มุลยารูซา, ซาร์แบรา, ตาร์รากา และบาลาเก จังหวัดนี้มีเทศบาล 231 เทศบาล
ทางด้านเหนือของเทือกเขาพิรินีเป็นที่ตั้งของหุบเขาอารันซึ่งมีฐานะเป็นหน่วยดินแดนพิเศษที่มีอำนาจปกครองตนเองสูงและใช้ภาษาอารัน (ภาษาถิ่นหนึ่งของภาษาอุตซิตา) เป็นภาษาราชการ
จังหวัดแยย์ดามีอุตสาหกรรมผลไม้ที่เฟื่องฟู ซึ่งรวมถึงผลไม้สกุลแพร์และท้อ
ปราการ ไรวา

ปราการ ไรวา (เกิด 22 เมษายน พ.ศ. 2530) ชื่อเล่น เนม เป็นนักร้องชาวไทย เคยออกผลงานเดี่ยวกับจีเอ็มเอ็ม แกรมมี่ ปัจจุบันเป็นนักร้องนำของวง เก็ตสึโนวา
ชีวิตช่วงแรกและการศึกษา.
ปราการเกิดเมื่อวันที่ 22 เมษายน พ.ศ. 2530 เป็นบุตรชายคนโตของ ประเวศวุฒิ ไรวา ประธานเจ้าหน้าที่บริหาร และเกษสุดา ไรวา กรรมการผู้จัดการใหญ่ บริษัท เอส แอนด์ พี ซินดิเคท (S&P Syndicate) มีน้องสาวหนึ่งคนชื่อ ปรมา ไรวา และได้เข้าพิธีมงคลสมรสและจดทะเบียนสมรสกับสารชา ฤดีสุนันท์ มีบุตร-ธิดาด้วยกัน 2 คน
การศึกษา.
ปราการ ไรวา จบการศึกษาในระดับมัธยมจาก โรงเรียนแฮร์โรว์ เมืองลอนดอน ประเทศอังกฤษ และระดับปริญญาตรีจาก London College of Fashion ประเทศอังกฤษ 
ตั้งวงเก็ตสิโนวา.
หลังจากออกอัลบั้มเดี่ยวกับแกรมมี่ ในพ.ศ. 2549 ในขณะเดียวกันเนมต้องกลับประเทศอังกฤษเพื่อไปเรียนต่อมหาวิทยาลัย ก็เลยชวนนาฑีซึ่งเป็นเพื่อนมารวมวง เป็นมือกีตาร์ และได้ชวนนตซึ่งเป็นรุ่นน้องที่ไปอังกฤษมาเป็นมือกีตาร์ และนตก็เลยชวนไปร์ทเข้ามาเป็นมือกลอง ซึ่งเคยอยู่วงเดียวกับนตตั้งแต่สมัยมัธยม
ผลงานเพลง.
"ดูเพิ่มเติม: เก็ตสึโนวา"
ชีวิตส่วนตัว.
ปราการ ไรวา เคยคบหาดูใจกับพิชญ์สินี ตันวิบูลย์ นางแบบไทยในปี 2556 ในปี 2557 เนมออกมาเผยว่าจะสมรสกันภายในปี 2559 หากไม่มีเหตุการณ์อะไรเปลี่ยนแปลง โดยในปี 2558 พิชญสินีออกมาเผยว่าลดระดับเหลือเพียงแค่เพื่อน สาเหตุอันมาจากเรื่องส่วนตัวของทั้งสอง ไม่เกี่ยวเรื่องมือที่สาม และเนมได้ออกมาเผยว่าเลิกกันได้ตั้งแต่ช่วงปีใหม่ 2558 ด้วยเหตุผลใกล้กันมากเกินไป เนื่องจากตลอดระยะเวลาที่คบกันมาใช้ชีวิตไปไหนด้วยกันเสมอ 
หลังจากเลิกรากับคนเก่า และ เพิ่งคบหากันได้ประมาณ 10 เดือน นักร้องหนุ่ม เนม-ปราการ ไรวา หรือ เนม เก็ทสึโนวา ก็คุกเข่าขอแฟนสาว ป้อ-สารชา ไรวา (นามสกุลเดิม ฤดีสุนันท์) ไฮไซนางแบบชื่อดังแต่งงาน ทำให้ถูกมองว่าฝ่ายหญิงตั้งท้องหรือเปล่า จึงต้องรีบแต่งงานแบบฟ้าแล่บขนาดนี้ ซึ่งงานนี้ฝ่ายชายก็ยืดอกรับว่าแฟนสาวตั้งท้องได้ 3 เดือนแล้ว และตนเองรวมถึงครอบครัวก็ยินดีมากๆ ที่กำลังจะมีทายาทตัวน้อย และ เมื่อวันที่ 23 ตุลาคม พ.ศ. 2561 ได้เข้าพิธีหมั้นแบบไทยที่โรงแรมปาร์คนายเลิศ ส่วนวันที่ 29 ตุลาคม พ.ศ. 2561 ได้เข้าพิธีฉลองมงคลสมรสที่โรงแรมสยาม เคมปินสกี้ 
มีบุตร-ธิดาด้วยกัน 2 คน คือ ปรฌา ไรวา ชื่อเล่น เรน เกิดเมื่อวันที่ 23 มีนาคม พ.ศ. 2562 และ ภาฎา ไรวา ชื่อเล่น เรย์ เกิดเมื่อวันที่ 30 มิถุนายน พ.ศ. 2566
โรเบิร์ต หลุยส์ สตีเวนสัน

โรเบิร์ต หลุยส์ สตีเวนสัน (13 พฤศจิกายน ค.ศ. 1850 – 3 ธันวาคม ค.ศ. 1894) เป็นนักเขียนและกวีชาวสกอตแลนด์ มีผลงานที่สำคัญ ได้แก่ "Treasure Island" (เกาะมหาสมบัติ) และ "Strange Case of Dr Jekyll and Mr Hyde" (เรื่องวิปลาสของด็อกเตอร์จีคอลกับมิสเตอร์ไฮด์)
ประวัติ.
โรเบิร์ต หลุยส์ สตีเวนสัน เกิดเมื่อ ค.ศ. 1850 ที่เมืองเอดินบะระ ประเทศสกอตแลนด์ ในครอบครัวที่มีชื่อเสียง พ่อและปู่ของเขาเป็นวิศวกรที่มีส่วนช่วยในการพัฒนาประภาคาร ในวัยเด็ก สตีเวนสันมีปัญหาเกี่ยวกับปอดและมีพยาบาลคอยดูแล ซึ่งพยาบาลท่านนี้เองที่จุดประกายความเป็นนักเขียนให้กับเขา
สตีเวนสันเรียนระดับมหาวิทยาลัยที่มหาวิทยาลัยเอดินบะระ โดยเลือกเรียนวิศวกรรมศาสตร์ แต่มักจะไม่เข้าเรียนบ่อย ๆ เขารู้สึกสนุกตอนได้ไปศึกษาดูงานตามที่ต่าง ๆ ช่วงปิดเทอม และเริ่มเขียนบันทึกการเดินทาง ต่อมาเขาเปลี่ยนไปเรียนกฎหมาย หลังจากเรียนจบ สตีเวนสันก็ออกเดินทางไปในหลายที่ และได้พบกับแฟนนี ฟาน เด กริฟต์ ออสบอร์น ผู้ซึ่งมีลูกติด 2 คน ทั้งคู่แต่งงานหลังจากคบกันได้ 3 ปี แต่ไม่มีลูกด้วยกัน
หลังจากป่วยเรื้อรังและย้ายไปอยู่หลายที่ สตีเวนสันก็ย้ายไปอยู่ที่เวสต์บอร์น ในอังกฤษ ที่ซึ่งเขาได้ผลิตงานชิ้นสำคัญหลายชิ้นเช่น "เกาะมหาสมบัติ", "เรื่องวิปลาสของด็อกเตอร์จีคอลกับมิสเตอร์ไฮด์", "มรดกมหาภัย" เมื่อพ่อของเขาเสียชีวิต สตีเวนสันก็ย้ายไปอยู่ที่รัฐโคโลราโด สหรัฐ
ในช่วงสุดท้ายของชีวิต สตีเวนสันได้ล่องเรือไปตามมหาสมุทรแปซิฟิก และพำนักที่หมู่เกาะฮาวาย, ตาฮีตี, นิวซีแลนด์ และที่หมู่เกาะซามัว จนกระทั่งเสียชีวิตที่นั่นเมื่อ ค.ศ. 1894 ด้วยอาการเลือดออกในสมอง รวมอายุได้ 44 ปี
แองเจลาเบบี

แองเจลาเบบี (เกิด 28 กุมภาพันธ์ ค.ศ. 1989) มีชื่อจริงว่า หยาง อิ่ง  เป็นนักแสดง นักร้อง และนางแบบลูกเสี้ยวจีน-เยอรมัน ในปี 2013 เธอได้รับเลือกจาก "" ให้เป็นหนึ่งใน ในปี 2016 เธอได้รับรางวัล สาขานักแสดงสมทบหญิงยอดเยี่ยมจากบทบาทของเธอในภาพยนตร์ฮิตเรื่อง "ล่าขุมทรัพย์ลึกใต้โลก" เธอเป็นนักแสดงในรายการวาไรตี้โชว์ "Keep Running"
ผลงานด้านการแสดง.
โฆษณา.
GIORDANO
เดชา โคนาโล

เดชา โคนาโล ชื่อเล่น เจ๋ง เกิดวันที่ 2 ธันวาคม พ.ศ. 2526 เป็นนักร้องนำและนักดนตรีของวงบิ๊กแอส โดยมาแทนนักร้องนำคนเก่า แด็ก - เอกรัตน์ วงศ์ฉลาด หลังการประกาศลาออกจากวงเมื่อปี พ.ศ. 2555 
ประวัติ.
เดชา โคนาโล เกิดที่ อำเภอเมืองระยอง จังหวัดระยอง และโตที่ อำเภอจตุรพักตรพิมาน จังหวัดร้อยเอ็ด เป็นลูกเสี้ยวอิสราเอล เพราะมีบิดาเป็นลูกครึ่งไทย-อิสราเอล ส่วนมารดาเป็นชาวจังหวัดร้อยเอ็ด เขาเป็นบุตรคนโตจากจำนวนทั้งสามคน ในช่วงวัยเด็กอาศัยอยู่กับมารดา ทองอู่ โคนาโล และน้องชายอีกสองคน แต่ด้วยครอบครัวยากจนเกิดในบริเวณสลัมทำให้มารดาของเขาต้องไปฝากให้คนอื่นเลี้ยงระหว่างทำงาน เดชาไม่ทราบว่าพ่อของเขาชื่ออะไรเพราะพ่อได้จากเขาไปตั้งแต่ยังเด็ก ทำให้เขาต้องทำงานหาเลี้ยงครอบครัวตั้งแต่เด็ก โดยป้าได้ให้ทำงานจัดแจกันก่อนที่แม่จะไปฝากพี่สาวและปู่ที่ร้อยเอ็ดเพื่อไปเรียนที่นั่น และช่วยทางบ้านทำงานเกษตร เมื่อจบประถมแม่เริ่มไม่มีเงินส่งไปเรียนต่อในระดับมัธยม ก่อนจะไปทำงานในร้านอาหาร เวลาต่อมามีญาติผู้ใหญ่พาไปช่วยทำงานที่อำเภอแต่ไม่ชอบเลยหนีออกมาเพื่อกลับมาเรียนต่อในมัธยมต้น เมื่อจบ ม.3 ก็กลับมาอยู่กรุงเทพฯ แม่ได้พาไปฝากญาติอีกครั้งที่ย่านสายไหมโดยได้งานเป็นเด็กยกกระเป๋าในโรงแรมแห่งหนึ่งและในยามว่างเริ่มมาซ้อมดนตรีกับเพื่อนก่อนที่ญาติจะรู้ เลยถูกไล่ออกจากบ้านไปอยู่ตามห้องเช่า แต่พออยู่ตามวงได้ไม่นานก็วงแตกแต่ก็กลับมาใหม่ เขาได้เจอกับบิ๊กแอสครั้งแรกที่ร้านอาหารแห่งหนึ่งในโคราช ซึ่งเห็นความสามารถเจ้าตัวเลยพามาอยู่ด้วยนับตั้งแต่นั้น
เดชา โคนาโล ค้นพบความสามารถทางด้านดนตรีของตัวเอง หลังการชักชวนจากเพื่อนสมัยมัธยมให้มาร้องเพลง แต่เขาก็ปฏิเสธเพราะคิดว่าคงทำไม่ได้ แต่เมื่อได้ร่วมวงก็ชื่นชอบจนได้มีโอกาสร่วมเล่นดนตรีกับเพื่อนในนาม Silent Hill 
จนกระทั่งในปี พ.ศ. 2554 ระหว่างที่เขาเป็นนักดนตรีกลางคืน ก็ทำให้ได้พบกับสมาชิกวงบิ๊กแอส หลังการประกาศลาออกจากอดีตนักร้องอย่าง เอกรัตน์ วงศ์ฉลาด โดยทางวงเห็นถึงความสามารถจึงชักชวนมาเป็นนักร้องนำ
อุบัติเหตุ.
เมื่อวันที่ 6 พฤศจิกายน พ.ศ. 2560 เจ๋ง บิ๊กแอส ได้เกิดอุบัติเหตุกระโดดในระหว่างแสดงคอนเสิร์ตแต่เนื่องจากพื้นเวทีทะลุกว่า 1 เมตร แต่รับนํ้าหนักไม่ไหว จึงทำให้ เจ๋ง ทำให้เกิดอาการกล้ามเนื้อหลังอักเสบ และนำตัวส่งโรงพยาบาลในมหาสารคาม
ฮานัม

ฮานัม  เป็นนครในจังหวัดคย็องกี ประเทศเกาหลีใต้ เคยเป็นส่วนหนึ่งของอำเภอควังจู ได้รับการยกฐานะเป็นนครเมื่อปี พ.ศ. 2532 วีรเยซ็อง เมืองหลวงเก่าของอาณาจักรแพ็กเจก็เคยตั้งอยู่ที่เมืองนี้
เมืองฮานัมตั้งอยู่ทางทิศตะวันออกของโซล และอยู่ติดกับกับนัมยังจู, ควังจู และซ็องนัม ในเดือนกรกฎาคม พ.ศ. 2552 เมืองฮานัมและซ็องนัมได้ประกาศว่ามีความตั้งใจที่จะยุบรวมกัน
เขตการปกครอง.
ฮานัมแบ่งการปกครองออกเป็น
ฟรอมดิอินไซด์ (เพลง)

"ฟรอมดิอินไซด์"  เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลที่สี่จากสตูดิโออัลบั้มชุดที่สองของวง "เมทีโอรา" และปรากฏเป็นแทร็กที่สิบในอัลบั้ม ออกจำหน่ายในประเทศออสเตรเลียและสหรัฐอเมริกา (ออกจำหน่ายในเฉพาะรูปแบบดาวน์โหลดในสหราชอาณาจักร) ในปี พ.ศ. 2547
มิวสิกวิดีโอ.
มิวสิกวิดีโอของเพลงนี้ กำกับโดยนักเทิร์นเทเบิลของวง โจ ฮาห์น เป็นวิดีโอที่แสดงภาพขณะเกิดการจลาจล แสดงให้เห็น ไมค์ ชิโนะดะ และ เชสเตอร์ เบนนิงตัน กำลังร้องเพลง วงได้เล่นดนตรีปรากฏให้เห็นในใจกลางเมือง ในวิดีโอมีตัวละครเอกคือเด็กคนหนึ่ง (แสดงโดย เจมี เบนนิงตัน, ลูกชายของเชสเตอร์) ถูกผู้ปกครองทิ้งให้อยู่ในบ้านในขณะที่กำลังเกิดความวุ่นวาย และได้เดินออกมาจากบ้าน แล้วเดินไปรอบ ๆ เมือง ท่ามกลางความจลาจล เมื่อถึงช่วงไคลแมกซ์ของวิดีโอเด็กคนนั้นได้ตะโกนร้องลั่น ทำให้ผู้คนที่อยู่รอบ ๆ ล้มลง และทำให้การจลาจลหยุดลง หลังจากนั้นก็ได้มีเศษซากปรักหักพังลอยขึ้นมา เมื่อใกล้จบวิดีโอ เด็กคนนั้นได้มองไปที่เศษซากที่ถูกทำลาย แล้วก็ยิ้ม และร้องตะโกนอีกครั้งหนึ่ง และในที่สุดซากหินทั้งหมดก็ได้ตกลงมา เมื่อเด็กคนนั้นหมดแรง
วิดีโอนี้ถ่ายทำในระหว่างยุโรปทัวร์ครั้งที่ 3 ของลิงคินพาร์กที่กรุงปราก ในสาธารณรัฐเช็ก เบื้องหลังการถ่ายทำของวิดีโอนี้สามารถชมได้ที่ แอลพีทีวี (ซีซัน 2) ตอนที่ 4
ลูแปง ยอดโจรกรรมอัจฉริยะ

ลูแปง ยอดโจรกรรมอัจฉริยะ (; โรมาจิ: "Rupan Sansei") เป็นผลงานอนิเมะการ์ตูนชุด"จอมโจรลูแปง" (ผลงานต้นฉบับโดยมังกีพันช์) ซึ่งมีการจัดทำขึ้นมาใหม่ในเวอร์ชันภาพยนตร์(คนแสดง)
เรื่องย่อ.
อาร์เซน ลูแปงที่สาม(โอกิริ ชุน), จิเกน ไดสึเกะ(เท็ตสึจิ ทามายามะ), อิชิคาวะ โกเอมอน(โก อายาโนะ), มิเนะ ฟูจิโกะ(เมอิสะ คุโรกิ) และ สารวัตรโคอิจิ เซนิงาตะ(ทาดาโนบุ อาซาโนะ) มาพบกัน พวกเขาได้พบกับศัตรูที่แข็งแกร่งและฟอร์มทีมขึ้นมา และพบกับการท้าทายในการขโมย หัวใจคริมสันของราชินีคลีโอพัตรา(Crimson Heart of Cleopatra)ที่ถูกเก็บอย่างดีภายในป้อมปราการที่เสมือนห้องเซฟ ซึ่งมีความเชื่อว่าสมบัตินี้จะมีความสามารถในการครอบครองโลกได้